朱麟祺

朱麟祺（），字臥雲，江蘇六合縣人。清朝政治人物。

生平
朱麟祺十七歲進學成諸生，專心鑽研經世之學，且文武兼備，善技擊，通兵法。道光十九年（1839年）己亥科鄉試中舉人，道光二十七年（1847年）丁未科會試中式，殿試位列三甲第四十一名，賜同進士出身。與其同年者有張之萬、徐樹銘、李鴻章、沈葆楨、馬新貽等人，後皆成名臣。《明清進士題名碑錄索引》下·2806頁朝考後，麟祺未入翰林，直接被授予刑部主事一職。

咸豐三年（1853年）春，太平軍縱橫於長江下游，刑部侍郎吕贤基奉命赴安徽籌辦團練，并奏請朱麟祺同行幫辦。三月，朱麟祺到達安徽，納降淮河以北捻軍數百人為部下。八月，太平軍再陷安慶，呂賢基退守舒城、桐城一帶。麟祺獻計扼守白沙嶺，以逸待勞，不被採納。九月，太平軍石達開部攻破桐城，麟祺率軍救援，趕赴舒城，呂賢基派總兵恒興共同出戰。不久，追剿敵軍前鋒至北峡關，與敵主力萬余人遭遇，恒興逃遁，麟祺及所部數百人戰死。其事上聞，朝廷降詔撫恤，設立專祠祭祀，并賜世襲雲騎尉。同治六年（1867年），奉旨諡武毅。《六合縣志》卷五·人物志·忠義：“朱麟祺，字臥雲，性孝友，年十七為諸生，即究心經世之學，兼善技擊，通兵法。道光十九年舉於鄉，二十二年，英舶內駛，土寇竊發，麟祺避居揚州，之北鄉，練團守禦，一方恃以無虞。二十七年成進士，授刑部主事，治獄多所平反。咸豐三年春，粵賊東竄，刑部侍郎呂賢基奉命為皖省團練大臣，知麟祺才足辦賊，奏請治團。三月，馳驛至皖。時金陵、揚州相繼淪陷，淮以北捻賊蠭起，麟祺單騎入其巢，撫諭之，得死士數百人，為練勇。聞六合警，率勇赴援，尋聞圍解，遂駐軍盱眙。初，淮北捻魁楊倫最獷悍，與張落刑相犄角。麟祺示以威惠，並受約束。尋，察倫反覆，以計斬之白塔集而平其黨。復入洪澤湖，搜剿湖匪，淮瀆一清。八月，安慶三陷，賢基時自六安赴霍山，聞警退守舒、桐。麟祺曰：‘欲守廬州，必顧舒城；欲顧舒城，必扼白沙嶺。此以逸待勞計也。’賢基違之。九月，粵逆石達開陷桐城，麟祺引軍往援，一日夜行三百里，冒雨抵舒城。賢基遣總兵恒興與俱。越日，進剿敗賊前鋒，追至北峽關，白沙嶺下東偏賊萬人乘高猝至。恒興先遁。麟祺獨以數百人力戰，死之，年三十七。賊遂陷舒城。自是，張落刑復叛，而皖北之禍棘矣。事聞，詔立專祠，世襲雲騎尉。同治六年，奉旨予諡武毅。”

 参考资料 

谢延庚、贺廷寿.《六合縣志》. 清光緒九年～十年（1883～1884）.
朱保炯、謝沛霖 編《明清進士題名碑錄索引》. 上海古籍出版社.

Category:六合人
L麟
Category:清朝刑部主事
Category:太平天国战争身亡者
Category:諡武毅